У верасні 1943 года на пасаду першага сакратара Вілейскага падпольнага абкама камсамола Вілейскай вобласці быў прызначаны камісар партызанскай брыгады імя К.К. Ракасоўскага Пётр Міронавіч Машэраў, які меў багаты вопыт падпольнай і партызанскай барацьбы, валодаў высокімі арганізатарскімі здольнасцямі. Да пачатку ліпеня 1944 года абласныя камітэты партыі і камсамола Вілейскай вобласці базіраваліся каля в.Чарэмшыцы Мядзельскага раёна, дзе зараз устаноўлены памятны знак і адноўлены зямлянкі.